Bekendtgørelse om sociale klausuler som betingelse for modtagelse af statstilskud på selvejende uddannelsesinstitutioner under Undervisningsministeriet

I medfør af, § 24 og § 26, stk. 54a, i lov om institutioner for erhvervsrettet uddannelse, jf. lovbekendtgørelse nr. 749 af 21. juni 2016, § 38 og § 42, stk. 4, i lov nr. 750 af 21. juni 2016 om institutioner for almengymnasiale uddannelser og almen voksenuddannelse m.v., § 28 i lov nr. 891 af 29. juni 2016 om private gymnasieskoler, studenterkurser og kurser til højere forberedelseseksamen (hf-kurser), § 12 a og § 15, stk. 4, i lov om produktionsskoler, jf. lovbekendtgørelse nr. 97 af 26. januar 2017, § 12 a og § 39, stk. 2, i lov om efterskoler og frie fagskoler, jf. lovbekendtgørelse nr. 1076 af 8. juli 2016, og § 22 a og § 24, stk. 3, i lov om friskoler og private grundskoler m.v., jf. lovbekendtgørelse nr. 1075 af 8. juli 2016, samt § 31, stk. 2 og § 36, stk. 4, i lov om professionshøjskoler for videregående uddannelser, jf. lovbekendtgørelse nr. 936 af 25. august 2014, § 30, stk. 2, og § 34, stk. 6. i lov om erhvervsakademier for videregående uddannelser, jf. lovbekendtgørelse nr. 935 af 25. august 2014, og § 28, stk. 2, og § 32, stk. 6, i lov om medie- og journalisthøjskolen, jf. lovbekendtgørelse nr. 205 af 27. februar 2013 fastsættes:

**§ 1.**Det er en betingelse for at modtage statstilskud, at institutionen udarbejder en handlingsplan, der beskriver,

1) hvorledes institutionen vil fremme formålet i lov om aktiv socialpolitik og lov om en aktiv beskæftigelsesindsats, jf. § 2, stk.1, og lov om sociale klausuler på offentlige tilskudsområder og

2) hvilke foranstaltninger institutionen vil iværksætte, for at 3,5 % af årsværkene, svarende til en fuldtidsansat på 37 timer om ugen, er ansat på særlige vilkår, jf. § 2, stk. 1.

**§ 2.**I forbindelse med den årlige regnskabsaflæggelse afgiver institutionen en redegørelse for, hvor mange ansatte/i virksomhedspraktik institutionen har på følgende vilkår:

1) Job på særlige vilkår, jf. cirkulære om job på særlige vilkår (Socialt kapitel).

2) Fleksjob, jf. lov om aktiv socialpolitik.

3) Virksomhedspraktik efter lov om en aktiv beskæftigelsesindsats til personer, der modtager

1. dagpenge efter lov om arbejdsløshedsforsikring,
2. kontanthjælp, uddannelseshjælp, integrationsydelse, revalideringsydelse, ledighedsydelse eller ressourceforløbsydelse under ressourceforløb eller jobafklaringsforløb efter lov om aktiv socialpolitik, eller
3. sygedagpenge efter lov om sygedagpenge

4) Ansættelse med løntilskud efter lov om en aktiv beskæftigelsesindsats til personer, der modtager

1. dagpenge efter lov om arbejdsløshedsforsikring,
2. kontanthjælp, uddannelseshjælp, integrationsydelse, revalideringsydelse eller ressourceforløbsydelse under ressourceforløb eller jobafklaringsforløb efter lov om aktiv socialpolitik, eller
3. sygedagpenge efter lov om sygedagpenge.

5) Virksomhedspraktik og ansættelse med løntilskud efter lov om integration af udlændige i Danmark (integrationsloven)

*Stk. 2.*I forbindelse med den årlige regnskabsaflæggelse skal institutionen angive ansættelsesperioden for det antal personer, der er omfattet af stk. 1.

**§ 3.**Bekendtgørelsen gælder ikke for:

1) Tilskud til institutioner med færre end 5 fuldtidsansatte på ordinære vilkår.

2) Tilskudsbevillinger på under 1 million kr. årligt.

3) Midlertidige tilskud, hvor der er disponeret over de bevilgede midler.

4) Helt eller delvist EU-finansierede tilskudsbevillinger.

5) Tilskud til personerstatning efter særlig lovgivning.

**§ 4.**For institutioner med intern revisor påser revisor, at institutionen overholder reglerne i denne bekendtgørelse.

**§ 5.**Bekendtgørelsen træder i kraft den xx juni 2017 og har virkning for ydelse af tilskud i finansåret 2017.

*Stk. 2.*Samtidigt ophæves bekendtgørelse nr. 1274 af 4. december 2006 om sociale klausuler som betingelse for modtagelse af statstilskud på selvejende uddannelsesinstitutioner.